རྡོ་རྗེ་སེམས་དཔའི་དགོངས་ཉམས་ལས༔ ཟབ་དོན་གཅོད་ཀྱི་ཉམས་ལེན་
ཚོགས་གཉིས་ལྷུན་གྲུབ་ཞེས་བྱ་བ་བཞུགས་སོ
513

གཏེར་ ནམ་འཇིགས་གསུང༌། གསར།
ན་མོ་གུ་རུ་པདྨ་ཀ་ར་ཡཿ ། རྣལ་འབྱོར་གང་ཞིག་སྐལ་ལྡན་བས༔ སྐྱེ་རྒ་ན་འཆིའི་ཆུ་བོ་བཞི༔ ཕུང་པོ་ཉོན་མོངས་འཆི་བ་དང་༔ དགའ་སྤྲོ་ལྷ་བདུད་བཞི་གཅོད་ཅིང་ཿ༔ བསོད་ནམས་ཡེ་ཤེས་ཚོགས་རྫོགས་ཕྱིརཿ
སྒྲོལ་སྦྱོར་ཕར་ཕྱིན་དྲུག་ལྡན་པ༔ རྒྱུན་དུ་བྱེད་པའི་རྣལ་འབྱོར་ནི༔ སྦྱོར་དངོས་རྗེས་ཀྱི་རིམ་པ་གསུམ༔ དང་བོ་རྣམ་པ་ལྔ་ཡིན་ཏེ༔ དབང་བསྡུད་ཟིལ་གནོན་ནི༔ ཕཊ་ཕཊ་ཕཊ༔ བདག་གཉིས་བཟུང་འཛིན་རྣམ་རྟོག་ཆོ་འཕྲུལ་
ལསཿ ཉོན་མོངས་རྟོག་གཟུགས་སྟོང་ཕྲག་བརྒྱད་ཅུའི་ཚོགས༔ དབྱིངས་ཡེ་ངོ་མཉམ་ཤེས་རབ་ངང་དུ་བསྡུས༔ འདའ་དཀའ་ཕྱག་ཆེན་ལྟ་བས་ཟིལ་གྱིས་མནན ཕཊ་ཕཊ་
ཕཊ བྲོ་ར་ནི༔ དུག་ལྔའི་རྒྱུད་འཁྲུལ་གདོན་བགེགས་ཐམས་ཅད་ལཿ ཡེ་ཤེས་ལྔ་ཡི་བརྟུལ་ཞུགས་རྔམ་པའི་བྲོ༔ རང་རྩལ་མཁའ་འགྲོའི་ཧི་ཧིའི་གད་རྒྱང་བཅསཿ འདུ་ཤེས་
ལྟ་དང་ལྟ་མིན་བཟློག་ཕྱིར་བརྡུང་༔ ཕཊ་ཕཊ་ཕཊཿ ཕུར་ཁྱེར་ནི༔ བདག་འཛིན་ལྷ་འདྲེའི་མགོ་དང་ཡན་ལག་ལྔར༔ ཡེ་ཤེས་རྡོ་རྗེའི་ཐལ་འབྱིན་ཕུར་བུ་གདབསཿ རང་བྱུང་ཡེ་
ཤེས་བྱང་ཆུབ་རྣམ་པ་ལྔ མ་སྐྱེས་སྲིད་དུ་གཡོ་ལྡང་མེད་པར་གྱུརཿ ཕཊཿ སྐྱབས་སུ་འགྲོ་བ་འདི་ལྟར་རོ༔ ཕཊཿ རང་སེམས་ཡེ་ནས་དཀོན་མཆོག་དགུ་སྤྲུགས་ལཿ མ་རྟོགས་རང་
514

ཉམས་
བཅིང་འཁོར་བའི་སྡུག་བསྔལ་མྱོང་ཿ༔ ད་ནི་གཉིས་མེད་རང་ངོ་ཤེས་པ་ཡི༔ འདུ་འབྲལ་མེད་པའི་ངང་ལ་སྐྱབས་སུ་མཆི དེ་ནས་བྱང་ཆུབ་སེམས་བསྐྱེད་ནི༔ ཕཊཿ
སེམས་ཅན་ངོ་བོ་ཡེ་ནས་ཆོས་ཀྱི་སྐུ༔ སྣང་བརྟགས་འཁྲུལ་པ་རྨི་ལམ་གཉིད་ཀྱིས་ནོན༔ ཆོས་ཙམ་ཉིད་ཀྱང་སྣང་ལ་གྲུབ་མ་མྱོང་ཿ༔ བདག་གི་མཐུ་ཡིས་མ་རིག་མལ་ནས་བསླང་ཿ
གསུམ་པ་མཎྜལ་ནི༔ ཕཊཿ ཕྱི་ནང་གསང་གསུམ་གཞི་ལམ་འབྲས་བུ་ཡི༔ སྐུ་གསུམ་སྐུ་གསུང་ཐུགས་ཀྱི་དཀྱིལ་འཁོར་ནི༔ མ་བཀོད་གཞི་ལ་ཡེ་ནས་རྫོགས་པ་ཆེ༔ མཆོད་བྱ་མཆོད་
བྱེད་བྲལ་བའི་ངང་དུ་འབུལ༔ དེ་ནས་ཚོགས་བསགས་ཡན་ལག་བདུན་པ་ནི༔ ཕཊཿ བདག་མེད་ཆོས་ཅན་ཆོས་ཉིད་དཀྱིལ་འཁོར་ལ༔ རྟོག་ཚོགས་བྱང་ཆུབ་སེམས་ཀྱི་མཆོད་པ་འབུལཿ
གཉིས་མེད་ལྟ་བ་མཇལ་བས་ཕྱག་འཚལ་ལོ འདུ་བྱེད་དོན་ཡོད་གྲུབ་པའི་ངང་དུ་བཤགས༔ ཆོས་ཉིད་མི་དགེ་མེད་ལ་རྗེས་ཡི་རང་༔ སྤྲོས་བྲལ་ནམ་མཁའ་ལྟ་བུའི་ཆོས་
འཁོར་བསྐོར༔ མྱ་ངན་གཞི་གྲོལ་བདེ་བ་ཆེན་པོར་བཞུགསཿ འཁོར་གསུམ་དམིགས་མཐའ་བྲལ་བའི་དབྱིངས་སུ་བསྔོ༔ འགྲོ་ཀུན་ཡེ་ཤེས་བླ་མའི་ས་ཐོབ་ཤོགཿ ལྔ་པ་བླ་མའི་
515
বা

གཏེར་ ནམ་འཇིགས་གསུང་༌། གསར།
རྣལ་འབྱོར་ནི༔ ཕཊཿ སྤྱི་བོར་ཡུམ་ཆེན་ཆོས་སྐུའི་བླ་མ་ནི༔ ཕྱག་གཡོན་ས་གནོན་གཡས་པ་མཉམ་བཞག་སྟེང་༔ གསེར་གྱི་རྡོ་རྗེ་རྩེ་ལྔ་བགྲེང་ 《བསྒྲེངས་དཔྱད།》 བའི་ཚུལ སྐུ་
མདོག་མཐིང་ནག་རིགས་ཀུན་འདུས་པར་བསྐྱེདཿ མོས་གུས་གདུང་ཤུགས་དྲག་པོའི་ཐུགས་རྒྱུད་བསྐུལ བྱིན་རླབས་དབང་བཞི་འོད་ཟེར་རྣམ་པ་ཡི༔ སྨིན་གྲོལ་ལས་རུང་
རྡོ་རྗེ་ཡེ་ཤེས་བཞིར༔ གྲོང་འཇུག་དབྱེར་མེད་ངོ་བོ་རོ་གཅིག་གྱུར༔ ཕཊ༔ གཉིས་པ་དངོས་གཞི་སྦྱོར་སྒྲོལ་ནི༔ ཕཊ་ཕཊ་ཕཊཿ བདག་གཉིས་དངོས་འཛིན་ཁམས་གསུམ་ཉོན་མོངས་འདྲེ༔
བདག་མེད་ཤེས་རབ་ཡུམ་ཆེན་ཆོས་སྐུའི་ངང་༔ སྲོག་མེད་ན་བ་ཀ་དག་ཆེན་པོར་བསྒྲལ༔ རྣམ་སྨིན་མེད་སྣང་ཕུང་པོ་བརྟགས་ཆགས་བདུད༔ སེམས་ཀྱི་མི་བཟུང་གཅེས་འཛིན་
ཕཊ་ཀྱིས་ཕྲལ༔ དགའ་བྲོད་རེ་བ་སྐྱིད་སྣང་དོན་གཉེར་བློས༔ མི་གཡོ་བསམ་གཏན་ཆེན་པོར་ལ་བཟླས་ཏེ༔ འཆི་བདག་བདུད་བཅོམ་གྲོང་དུ་འཕོ་འཇུག་གི༔ སྐྱེ་གནས་མངལ་
དུ་རིམ་འཇུག་བདུད་བཅོམ་ཏེ༔ སྐད་ཅིག་གཅིག་ལ་རྡོ་རྗེ་ཁྲོས་མར་སྦྱོརཿ༔ གཞོན་ནུ་བུམ་སྐུ་རྒ་བའི་འཇིག་དང་བྲལ ཟབ་མོ་སྣང་སྟོང་གཉིས་སུ་མེད་བཟོད་པས༔ མཚན་
516

ཉམས་
གསུམ་
རྟོག་སྙེམ་བྱེད་ཡེ་ཤེས་ཉིད་དུ་སྡོམཿ༔ མཐིང་ནག་ཞལ་གཅིག་ཕྱག་གཉིས་གྲི་ཐོད་འཛིན༔ གར་སྟབས་རུས་རྒྱན་སྤྱི་བོར་ཕག་ཞལ་ངུར༔ ཕཊ་ཕཊ་ཕཊ༔ སྦྱིནཱ་
བྱའི་ཟང་ཟིང་སྒྱུ་མ་ལྟ་བུའི་ལུས༔ ཕྱག་གཡས་གྲི་གུག་ཚད་པས་ཐལ་གྱིས་ཞིག༔ ལྤགས་པ་དབང་ཆེན་གསེར་གྱི་གཞིར་གྱུར་སྟེང་༔ ཤར་ཕྱོགས་དཀར་གསུམ་མངར་གསུམ་
རི་མཚོ་བྲག༔ ལྷོ་ཕྱོགས་མཁོ་དགུའི་ཡོ་བྱད་སྤྲིན་ཕུང་པོ༔ ཀ་ཆ་དཀོར་ཆ་ཁང་ཁྱིམ་རྐང་འགྲོ་དབྱིག༔ རྒྱན་དང་བགོ་བ་དར་གོས་བདུད་རྩི་སྨན༔ གླུ་གར་རོལ་མོ་ལྷ་ཀླུའི་ཁྱད་
པར་ནོརཿ ནུབ་ཕྱོགས་ཤ་ཁྲག་རུས་པའི་ཕུང་པོའི་གཏམས༔ བྱང་ཕྱོགས་ཁུ་རླངས་བམ་རིལ་ལུས་སུ་བརྡལ༔ ཕཊཿཕཊཿཕཊཿ དབུས་ཕྱོགས་ཐོད་པ་ར་རི་སུམ་ཚུགས་ཀྱི
སྟེང་དུ་ཤ་ཆེན་དྭངས་མ་གཏམས་པ་ཡིི ཐོད་པ་ཕྱག་གི་རྒྱ་ཡི་བླངས་ཏེ་བཙུགས༔ སྒྱེད་པུའི་ཡི་གེ་ཡཾ་རཾ་འཕྲོད་སྦྱོར་གྱིསཿ ཞུ་ཞིང་ཁོལ་བའི་ཡེ་ཤེས་བདུད་རྩི་ཡི༔ རླངས་ལས་
སྤྲིན་ཆཊ་ཀུན་བཟང་མཆོད་པར་ཤར༔ ཕྱི་ནང་གསང་བ་བླ་ན་མེད་པ་དང་༔ སྙིགས་མ་དཀར་དམར་མཐིང་ཀའིི་མྱོང་གྲོལ་ནིི༔ བདེ་ཆེན་ཟག་མེད་ཆོས་སྦྱིན་རྒྱུད་ལ་འདེབསཿ
517
বা

གཏེར་ ནམ་འཇིགས་གསུང༌། གསར།
དེ་ལས་མཱི་འཇིགས་འཁོར་བའི་སྡུག་བསྔལ་སྐྱབསཿ ཡི་གེ་འཁོར་ལོའི་སྐུ་གསུམ་ངོ་བོར་བརླབས༔ བདག་ཉིད་ཐུགས་ལས་ལས་བྱེད་དགའ་མར་འགྱེདཿ༔ ཕཊཿཕཊཿཕཊཿ ཕཊཿ
ཅེས་ཌཱ་འུར་དང་རྐང་གླང་གི་སྤྱན་དྲངས༔ ཀྱེ སེམས་ཉིད་འཁོར་འདས་ཀུན་བྱེད་རྒྱལ་པོ་ཡི༔ བཟང་ཞེན་འཁྲུལ་བ་དུས་གསུམ་སངས་རྒྱས་ལ༔ ཡེ་ཤེས་རྒྱན་གྱི་མཆོད་པ་དམ་པ་འབུལཿ
ཡར་བདུད་རེ་བ་ཆོད་པར་བྱིན་གྱིས་རློབས༔ འཁོར་འདས་དབུ་མ་ཆེན་པོར་རང་གྲོལ་ནས༔ འཇིགས་མེད་གདེངས་ཆེན་ཐོབ་པའི་རྒྱུར་གྱུར་ཅིག༔ ཕཊཿཕཊཿཕཊཿ ཕན་
སྐྱོབས་ལྷ་རུ་མེད་ལ་ཡོད་པར་འཐསཿ མགོན་པོ་ཡོན་ཏན་མགྲོན་རིགས་ཐམས་ཅད་ལཿ དམ་རྫས་འདོད་ཡོན་རྒྱན་གྱི་བསྐང་རྫས་འབུལ༔ རབ་འབྱམས་ཕྲིན་ལས་མ་ལུས་
ཡོངས་གྲུབ་མཛོད༔ ཐུགས་རྗེས་སྐྱུ་འཕྲུལ་རང་རྩལ་ཡེ་ཤེས་སུ༔ ཅེར་གྲོལ་མཉམ་ཉིད་རྟོགས་པའི་རྒྱུར་གྱུར་ཅིགཿ ཕཊཿཕཊཿཕཊཿ ལྷ་འདྲེ་གཉིས་སུ་སྣང་བའི་ལྟོས་གྲུབ་དུ༔
ཕོ་གདོན་མོ་གདོན་ཀླུ་གདོན་གཟའ་བཙན་གཟེ༔ མཚུན་དང་དྲི་ཟ་མ་མོ་ཐེའུ་རང་༔ ཤ་ཟ་སྲུལ་བོ་གནས་ལུས་སྨྱོ་བརྗེད་གདོན༔ མ་ལུས་ལུས་པ་མེད་པར་ཐམས་ཅད་ལ
518

জমষ
བཞི་བྱོན།
ཤ་ཁྲག་དཀར་དམར་སྡིག་སྒྲིབ་བཀྲུས་པའི་སྙིགསཿ ཡོ་བྱད་ཆ་མ་ཆོ་དགུ་ཕང་མེད་འབུལ ངན་ཞེན་གནོད་བྱེད་རང་མཚན་གོལ་བའི་བདུད༔ གཞི་རྩ་བདག་
མེད་རྟོགས་གྲོལ་རྒྱུ་རུ་ཤོགཿ ཕཊཿཕཊཿཕཊཿ ཁམས་གསུམ་སེམས་ཅན་ཡུལ་དུ་ཞེན་པའི་འདྲེ༔ རང་རང་སྡུག་བསྔལ་སེལ་ཞིང་གང་སྨོན་པཿ ལྷག་བསམ་བྱང་སེམས་
སྟོང་ཉིད་དབང་འབྱོར་ལས༔ རང་རང་སྒྲིབ་པས་མི་གོས་ཐོབ་པར་ཤོག༔ སྟོབས་འདིས་འཁོར་བ་ཀ་ནས་དག་པ་དང་༔ བདག་ཉིད་ཆེན་པོའི་དབྱིངས་སུ་ཚར་ཕྱིན་ཤོག༔ ཕཊཿ
ཕཊཿཕཊཿ ལྷག་མའི་མགྲོན་རིགས་ཀུན་ལ་ཕ་ཕོག་འགྱེད༔ རང་ལ་གང་འཚམས་མཁོ་དགུ་ཐོབ་ནས་སུ༔ གཏན་དུ་བདེ་བ་སངས་རྒྱས་མཆོག་གྲུབ་ཏེ༔ དོན་གཉིས་ལྷུན་
གྱིས་གྲུབ་པའི་རྒྱུར་གྱུར་ཅིགཿ ཕཊཿཕཊཿཕཊཿ གཅོད་འདིས་བདག་འཛིན་རྩ་ནས་ཆོད་པར་ཤོགཿ གཅོད་འདིས་ཡུལ་འཛིན་རྩད་ནས་ཆོད་པར་ཤོགཿ༔ གཅོད་འདིས་གཉྀས་
འཛིན་རྩད་ནས་ཆོད་པར་ཤོགཿ གཅོད་འདིས་གཅེས་འཛིན་རྩད་ནས་ཆོད་པར་ཤོག༔ གཅོད་འདིས་སྙེམས་བྱེད་རྩད་ནས་ཆོད་པར་ཤོག༔ གཅོད་འདིས་བཟང་ཞེན་ཡུལ་དུ་
519
বা

གཏེར་ ནམ་འཇིགས་གསུང་༌། གསར།
གྲོལ་བར་ཤོག༔ གཅོད་འདིས་བདག་མེད་གདངས་ཆེན་ཐོབ་བར་ཤོག༔ གཅོད་འདིས་ཡུལ་མེད་ཟང་ཐལ་རྟོགས་པར་ཤོག༔ གཅོད་འདིས་རྫོགས་ཆེན་མཐའ་རུ་འཁྱོལ་བར་
ཤོག༔ གཅོད་འདིས་ཚོགས་རྫོགས་སྐུ་གཉིས་མངོན་གྱུར་ཤོག༔ ཕཊཿཕཊཿཕཊ༔ མཐའ་ལ་འཁྱོལ་བ་རྣལ་འབྱོར་ལྟ་ཕུགས་སུ༔ ཐམས་ཅད་ཡུམ་ཆེན་བྷ་ག་ཡངས་པར་རོལཿ
ཐ་དད་སོ་སོར་མཆོད་བྱ་ཡུལ་དངོས་རྫསཿ འཛིན་པས་གུད་ལྟ་ནམ་མཁའ་ཡངས་པར་ཟད༔ ལ་བཟླ་མཆོག་གི་ཧེ་རུ་ཀ་དཔལ་མོ༔ རྡོ་རྗེ་རྒྱན་གཅིག་སྣང་བས་གྱ་ནོམ་བཤིགསཿ
མི་སྣང་ཕྱམ་ཕྱལ་འོད་གསལ་གྲོགས་གྱིས་སྤྱོདཿ༔ དེ་ལྟ་བུ་ནི་ཀུན་འཇིག་ཡང་ཏིར་ཡན ཨ་ཨ་ཨཱཿ དེ་མཐར་དགེ་བ་བྱང་ཆུབ་བསྔོ༔ ཆོས་ཀྱི་སྦྱིན་པས་མཐའ་ཡང་བརྒྱན༔ ས་མ་ཡཱ༔ ཚུལ་འདི་གྲུབ་པ་ཐོབ་
པའི་རྒྱུད་གྱུར་བ། །ཆོས་དང་སྐྱེ་གནས་གཉིས་སུ་འཛོལ་མ་གྱུར། །ག་གཱ་ཨ་བྷེ་དཔའ་བོ་ཆེན་པོ་ཡིས། །དགའ་རབ་རྡོ་རྗེའི་བཀའ་བཞིན་བསྒྲུབ་པའོ། །སརྦ་མངྒལཾ༎
520

ལུས་
གཅིག་
الم